Τσάβι Ερνάντεθ

Ο **Τσαβιέρ Ερνάντεθ Κρέους** (, 25 Ιανουαρίου 1980) είναι Ισπανός πρώην ποδοσφαιριστής και νυν προπονητής. Αγωνίστηκε ως μέσος στη μεγαλύτερη διάρκεια της καριέρας του με τη Μπαρτσελόνα και θεωρείται ως ένας από τους καλύτερους Ισπανούς ποδοσφαιριστές ποδοσφαιριστές όλων των εποχών, καθώς και στη θέση του στην παγκόσμια ποδοσφαιρική ιστορία.

## Βιογραφία
### Πρώτα χρόνια
Γεννημένος στην Τεράσα της Ισπανίας, ο Τσάβι είναι προϊόν των τμημάτων υποδομής της Λα Μασία της Μπαρτσελόνα, ​​στην οποίο εντάχθηκε σε ηλικία 11 ετών προερχόμενος από τοπικές ομάδες παίδων. Ο πατέρας του ήταν πρώην παίκτης της Σαβαδέλ στην πρώτη κατηγορία, ενώ ο μεγαλύτερος αδελφός του, είναι πρώην παίκτης και προπονητής. Ο Τσάβι βρήκε το δρόμο του μέσα από τις ομάδες νέων και εφεδρικών ομάδων και ήταν βασικό μέλος της ομάδας Β της Μπαρτσελόνα του Χοσέπ Μαρία Γκονζάλβο που κέρδισε την άνοδο στη δεύτερη κατηγορία. Έμπνευση του ήταν ο Πεπ Γκουαρδιόλα.

### Μπαρτσελόνα
Η πρόοδός του  μέσα από τις ομάδες του χάρισε την πρώτη εμφάνιση στην πρώτη ομάδα σε έναν αγώνα του Κυπέλλου Καταλονίας με αντίπαλο τη Λιέιδα στις 5 Μαΐου 1998, ενώ σημείωσε το πρώτο του γκολ στις 18 Αυγούστου 1998 στο Σούπερ Κύπελλο Ισπανίας του 1998 εναντίον της Μαγιόρκα. Το ντεμπούτο του στο πρωτάθλημα έγινε απέναντι στη Βαλένθια στις 3 Οκτωβρίου 1998 στη νίκη με 3–1. Αρχικά εμφανιζόταν κατά διαστήματα τόσο για τις εφεδρικές, όσο και για τις ανώτερες ομάδες, ο Τσάβι σημείωσε το μοναδικό γκολ στη νίκη 1–0 επί της Ρεάλ Βαγιαδολίδ, όταν η Μπαρτσελόνα ήταν στη δέκατη θέση του πρωταθλήματος. Οι παρατεταμένες εντυπωσιακές εμφανίσεις σήμαιναν ότι έγινε βασικό μέλος της ομάδας που κέρδισε τον τίτλο, ολοκληρώνοντας την πρώτη του σεζόν με 26 αγώνες και αναδείχθηκε καλύτερος παίκτης της χρονιάς στο πρωτάθλημα το 1999. Έγινε ο βασικός πλέι μέικερ της Μπαρτσελόνα μετά από έναν τραυματισμό του Πεπ Γκουαρδιόλα τη σεζόν 1999–2000, έχοντας σημαντικά προσόντα όσον αφορά τον έλεγχο και την ανάπτυξη του παιχνιδιού της ομάδας. Τα δύο πρώτα χρόνια η πορεία της ομάδας δεν ήταν καλή και η συμβολή του στην ανάκαμψη ήταν σημαντική.

Η σταδιακή ανάκαμψη της ομάδας βασίστηκε σε σημαντικό βαθμό στην ικανότητά του στον έλεγχο της μπάλας, τις προσεκτικές του μεταβιβάσεις και στην πίεση που είχε τη δυνατότητα να ασκεί στην ανάπτυξη του παιχνιδιού των αντιπάλων. Η πρωταγωνιστικός του ρόλος στην ανάληψη επιθετικών πρωτοβουλιών έφερε και πάλι τη Μπαρτσελόνα στην κορυφή. Τη σεζόν 2004–05 κατέκτησε τον πρώτο τίτλο πρωταθλήματος και το Σούπερ Κύπελλο, ενώ το 2005 ονομάστηκε Ισπανός παίκτης της χρονιάς. Τη σεζόν 2005–06, ο Τσάβι υπέστη ρήξη συνδέσμων στο αριστερό του γόνατο στην προπόνηση. Έμεινε εκτός δράσης για τέσσερις μήνες, αλλά επέστρεψε τον Απρίλιο και ήταν στον πάγκο των αναπληρωματικών για τη νίκη της Μπαρτσελόνα στον τελικό του Τσάμπιονς Λιγκ στον πρώτο ευρωπαϊκό του τρόπαιο. Ήταν βασικό μέλος του τρεμπλ της Μπαρτσελόνα και σημείωσε το τέταρτο γκολ στη νίκη με 4–1 στον τελικό του Κυπέλλου Ισπανίας του 2009 εναντίον της Αθλέτικ Μπιλμπάο, με ένα ελεύθερο λάκτισμα. Στο πρωτάθλημα, ένα από τα πιο σημαντικά παιχνίδια του ήταν η νίκη με 6–2  επί της Ρεάλ Μαδρίτης στις 2 Μαΐου. έδωσε τέσσερις ασίστ – μία στον Κάρλες Πουγιόλ, μία στον Τιερί Ανρί και δύο στον Λιονέλ Μέσι. Επίσης, έδωσε την ασίστ για το δεύτερο γκολ στο Μέσι στον τελικό του Τσάμπιονς Λιγκ εκείνης της χρονιάς απέναντι στη Μάντσεστερ Γιουνάιτεντ (νίκη της Μπαρτσελόνα με 2–0). Εκείνη τη χρονιά γνώρισε και την ατομική καταξίωση: ήταν τρίτος στην ψηφοφορία για την Χρυσή Μπάλα και τρίτος καλύτερος παίκτης της χρονιάς από την ΦΙΦΑ, και κατάφερε με την Μπαρτσελόνα να πραγματοποιήσει ένα από τα μεγαλύτερα ρεκόρ στην ιστορία του ποδοσφαίρου κατακτώντας: Πρωτάθλημα Ισπανίας, Κύπελλο Ισπανίας, Τσάμπιονς Λιγκ, Σούπερ Καπ Ισπανίας, Ευρωπαϊκό Σούπερ Καπ κα Παγκόσμιο Κύπελλο Συλλόγων. Και η επόμενη σεζόν ήταν πολύ καλή με τον Τσάβι ξανά στην κορυφή του πίνακα ασίστ του πρωταθλήματος για δεύτερη συνεχή χρονιά, ενώ έδωσε και τις δύο ασίστ στη νίκη της Μπαρτσελόνα με 2–0 εναντίον της Ρεάλ Μαδρίτης στο Στάδιο Σαντιάγο Μπερναμπέου. Η Μπαρτσελόνα κατέκτησε τον τίτλο με ρεκόρ 99 βαθμούς. Και το 2010 ήταν τρίτος στην ψηφοφορία του Χρυσής Μπάλας ΦΙΦΑ σε μια επιλογή που παρέμεινε αμφιλεγόμενη. Η σεζόν 2011–12 ήταν η πιο παραγωγική του: δέκα γκολ στο πρωτάθλημα, δύο στο Κύπελλο –το οποίο κατέκτησε η Μπαρτσελόνα– και ένα στον τελικό του Παγκοσμίου Κυπέλλου Συλλόγων.

Τον Ιούνιο του 2014, ανακοινώθηκε ότι ο Τσάβι θα αποχωρούσε από τον σύλλογο. Στις 22 Ιουλίου, ωστόσο, μετά από συνομιλίες με τον πρόσφατα διορισμένο προπονητή και πρώην συμπαίκτη Λουίς Ενρίκε ο Τσάβι αποφάσισε να μείνει στο Καμπ Νόου για μία ακόμη σεζόν.  Έγινε επίσης αρχηγός της ομάδας. Στις 4 Ιουνίου, μια αποχαιρετιστήρια εκδήλωση πραγματοποιήθηκε στη Βαρκελώνη για τον Τσάβι με παίκτες, προπονητές, φίλους και οικογένεια να του αποτίουν φόρο τιμής.
Στις 6 Ιουνίου 2015, ο Τσάβι μπήκε ως αλλαγή στο 78ο λεπτό για τον Αντρές Ινιέστα για να κάνει την 767η και τελευταία του εμφάνιση με τη Μπαρτσελόνα στον τελικό του Τσάμπιονς Λιγκ του 2015, καθώς ο σύλλογος κέρδισε το πέμπτο Ευρωπαϊκό Κύπελλο, νικώντας τη Γιουβέντους. Ο Τσάβι, ως αρχηγός του συλλόγου, σήκωσε το τρόπαιο. Αυτό έκανε τη Μπαρτσελόνα τον πρώτο σύλλογο στην ιστορία που κέρδισε το τρεμπλ του εγχώριου πρωταθλήματος, του εγχώριου κυπέλλου και του Ευρωπαϊκού Κυπέλλου δύο φορές. 

Με το σύλλογο της Βαρκελώνης έχει κατακτήσει οκτώ φορές το πρωτάθλημα Ισπανίας, τρία Κύπελλα Ισπανίας, τέσσερα Τσάμπιονς Λιγκ, έξι Σούπερ Καπ Ισπανίας, δύο Ευρωπαϊκά Σούπερ Καπ και δύο Παγκόσμια Κύπελλα Συλλόγων.

Ο Τσάβι ήταν ο παίκτης με τις περισσότερες συμμετοχές στην ιστορία της Μπαρτσελόνα και αυτός που είχε τους περισσότερους τίτλους με την καταλανική ομάδα (31 τίτλοι) μέχρι που ξεπεράστηκε αργότερα από τους Αντρές Ινιέστα και Λιονέλ Μέσι. Είχε, επίσης, το ρεκόρ συμμετοχών σε αγώνες του ΟΥΕΦΑ Τσάμπιονς Λιγκ, με 151 συμμετοχές από τον Ιούνιο του 2015, όλες με τη Μπαρτσελόνα. Με 173 αγώνες στο σύνολο των ευρωπαϊκών διοργανώσεων συλλόγων είναι στην πέμπτη θέση όλων των εποχών. Οι ικανότητές του στο δημιουργία παιχνιδιού προκύπτουν την εξαιρετική του ακρίβεια στις πάσες τον έκαναν έναν από τους καλύτερους παρόχους ασίστ έχοντας περίπου 240 σε όλη την καριέρα του.Συνολικά κατά τη διάρκεια της καριέρας του παρείχε 258 ασίστ. Αντίστοιχα καλή ήταν η ανάλογη στατιστική του στην εθνική ομάδα με 36 στις 133 εμφανίσεις του.

### Αλ Σαντ
Στις 21 Μαΐου 2015, ο Τσάβι ανακοίνωσε ότι θα ενταχθεί στην ομάδα του Κατάρ Αλ Σαντ στο τέλος της σεζόν 2014–15 με τριετές συμβόλαιο. Έκανε το ντεμπούτο του για την Αλ Σαντ στη νίκη με 4–0 επί της Μεσαϊμέερ στις 13 Σεπτεμβρίου 2015, δίνοντας ασίστ στο πρώτο γκολ της ομάδας. Στον επόμενο αγώνα, σημείωσε το πρώτο του γκολ για την ομάδα σε μια ισοπαλία 2–2 με την Ουμ Σαλάλ. Η Αλ Σαντ τελείωσε το πρωτάθλημα στην τρίτη θέση, τοποθετώντας την σε μια θέση για το Τσάμπιονς Λιγκ της επόμενης σεζόν, την ελίτ διοργάνωση συλλόγων της Ασιατικής Συνομοσπονδίας Ποδοσφαίρου, χωρίς όμως επιτυχία στη συνέχεια. Ο Τσάβι κέρδισε το πρώτο του τρόπαιο με την Αλ Σαντ μετά τη νίκη με 2–1 επί της Ελ Τζάις στον τελικό του Κυπέλλου Κατάρ στις 29 Απριλίου 2017. Τον Οκτώβριο του 2018, η Αλ Σαντ έφτασε στους ημιτελικούς του Τσάμπιονς Λιγκ εκείνης της χρονιάς με αρχηγό τον Τσάβι, αλλά αποκλείστηκε χάνοντας με 2–1 από την Περσέπολις.

Στις 2 Μαΐου 2019, ο Τσάβι ανακοίνωσε ότι θα αποχωρούσε από το επαγγελματικό ποδόσφαιρο στο τέλος της σεζόν. Στις 20 Μαΐου 2019, έπαιξε τον τελευταίο αγώνα της καριέρας του, την ήττα με 2–0 από την Περσέπολις στην Τεχεράνη του Ιράν, που ήταν ο τελευταίος αγώνας των ομίλων του Τσάμπιονς Λιγκ. Πριν από τον αγώνα, δήλωσε ότι θα ήθελε να παραμείνει στο Κατάρ μετά την αποχώρησή του και ότι θα ήθελε να ξεκινήσει προπονητική καριέρα.

### Εθνική Ισπανίας
thumb | Με την εθνική Ισπανίας το 2009
Ξεκίνησε την καριέρα του από τις μικρές εθνικές ομάδες και το 1999 ήταν μέλος της ισπανικής ομάδας που κατέκτησε το Παγκόσμιο Κύπελλο Νέων στη Νιγηρία, όπου σημείωσε δύο γκολ στη διοργάνωση. Στους Ολυμπιακούς Αγώνες του 2000 αναδείχθηκε αργυρός Ολυμπιονίκης με την Ολυμπιακή ισπανική ομάδα σκοράροντας στον τελικό με αντίπαλο τη Νιγηρία στο ισόπαλο 2–2. Η αφρικανική ομάδα πήρε το χρυσό μετάλλιο στα πέναλτι.

Έκανε το ντεμπούτο στην εθνική ανδρών στις 13 Νοεμβρίου 2000 στη Σεβίλη με αντίπαλο την Ολλανδία (ήττα με 2–1). 
Στις 29 Ιουνίου 2008 έγινε πρωταθλητής Ευρώπης με την Εθνική Ισπανίας. Ο Τσάβι σημείωσε το πρώτο γκολ στον ημιτελικό με, αντίπαλο τη Ρωσίας, τον οποίο κέρδισε η Ισπανία με 3–0. Στον τελικό, έδωσε την πάσα από την οποία ο Φερνάντο Τόρες σημείωσε το νικητήριο γκολ. Ανακηρύχθηκε καλύτερος παίκτης της διοργάνωσης και υπήρξε μέλος της καλύτερης ενδεκάδας της διοργάνωσης. Στις 11 Ιουλίου 2010 κατέκτησε το Παγκόσμιο Κύπελλο με την Ισπανία, έχοντας ποσοστό επιτυχίας στις πάσες του 89 %, βασικό συστατικό μιας ομάδας που δεν εντυπωσίαζε με τον τρόπο παιχνιδιού της, ήξερε όμως να παίρνει τα αποτελέσματα που έπρεπε μετά την ήττα στον πρώτο αγώνα. Ήταν ο κορυφαίος της ομάδας στη διοργάνωση, κερδίζοντας την αργυρή μπάλα ως δεύτερος καλύτερος παίκτης και ψηφίστηκε στην καλύτερη ομάδα. Το 2012 ο Τσάβι με την καλύτερη εθνική Ισπανίας όλων των εποχών κατέκτησε το δεύτερο συνεχόμενο πρωτάθλημα Ευρώπης και τον τρίτο συνεχόμενο διεθνή μεγάλο τίτλο. Έκλεισε τη διεθνή του καριέρα στο Παγκόσμιο Κύπελλο του 2014 (το τέταρτο στη σταδιοδρομία του) σε αγώνα με αντίπαλο και πάλι την Ολλανδία και πάλι με ήττα έχοντας 133 συμμετοχές και 13 γκολ.

Ξεχώριζε για την εξυπνάδα στον τρόπο παιχνιδιού του, την κατανόησή του και το χρονισμό του. Πάντα καλά τοποθετημένος στο γήπεδο, σχεδόν πάντα με σωστές αποφάσεις του και προσαρμοσμένος ώστε να επισκιάσει τη δουλειά του προς όφελος της ομάδας. Τα παιχνίδια με κακή απόδοση ήταν σπάνια στην καριέρα του, τόσο με την εθνική ομάδα, όσο και με την Μπαρτσελόνα. Κατά τη διάρκεια της ποδοσφαιρικής σταδιοδρομίας του συμμετείχε σε 1.163 επίσημους αγώνες.

## Στατιστικά στοιχεία διεθνούς σταδιοδρομίας

## Τίτλοι
### Συλλογικοί
**Μπαρτσελόνα**
** Πρωτάθλημα Ισπανίας (8): 1999, 2005, 2006, 2009, 2010, 2011, 2013, 2015
** Κύπελλο Ισπανίας (3): 2009, 2012, 2015
** Σούπερ Καπ Ισπανίας (6): 2005, 2006, 2009, 2010, 2011, 2013
** Τσάμπιονς Λιγκ (4): 2006, 2009, 2011, 2015
** ΟΥΕΦΑ Σούπερ Καπ (2): 2009, 2011
** Παγκόσμιο Κύπελλο Συλλόγων (2): 2009, 2011

**Αλ Σαντ**
** Κατάρ Σταρς Λιγκ: 2019
** Κύπελλο Εμίρη του Κατάρ: 2017
** Κύπελλο ποδοσφαίρου Κατάρ: 2017
** Κύπελλο σεΐχη Γιασίμ: 2017

### Εθνικοί
**Εθνική Ομάδα Ισπανίας**
** Παγκόσμιο κύπελλο: 2010
** Ευρωπαϊκό πρωτάθλημα ποδοσφαίρου 2008, Ευρωπαϊκό Πρωτάθλημα Ποδοσφαίρου 2012
** Ολυμπιακοί Αγώνες: Αργυρό μετάλλιο (2000)
** Παγκόσμιο Κύπελλο ποδοσφαίρου U20: Χρυσό μετάλλιο (1999)

## Ατομικές διακρίσεις

* Καλύτερος παίκτης του Ευρωπαϊκού Πρωταθλήματος: 2008
* Βραβείο UEFA καλύτερου παίκτη στην Ευρώπη δεύτερη θέση: 2011
* Χρυσή Μπάλα τρίτη θέση (3): 2009, 2010, 2011 
* Παγκόσμιος Παίκτης της Χρονιάς της FIFA τρίτη θέση: 2009
* Ισπανός παίκτης της χρονιάς ισπανικού πρωταθλήματος: 2005
* Παγκόσμιο Κύπελλο καλύτερη ομάδα: 2010 
* Καλύτερη ομάδα Ευρωπαϊκού Πρωταθλήματος (2): 2008, 2012
* Ομάδα UEFA της Χρονιάς (5): 2008, 2009, 2010, 2011, 2012
* *Don Balón* ομάδα της δεκαετίας: 2010
* Ασημένια μπάλα του Παγκόσμιου Κυπέλλου Συλλόγων: 2011
* Χάλκινη μπάλα Παγκόσμιου Κυπέλλου Συλλόγων: 2009
* *Globe Soccer Awards* Βραβείο καριέρας παίκτη: 2013 
* Καλύτερη ομάδα της UEFA : 2015 
* Βραβείο Marca Leyenda : 2015
* France Football : Ballon d'or Dream Team : 2020
* IFFHS Παγκόσμια Ομάδα - Όνειρο Όλων των Εποχών : 2021

## Δείτε επίσης
* Κατάλογος ποδοσφαιριστών ανδρών με τις περισσότερες επίσημες εμφανίσεις

## Παραπομπές


## Εξωτερικοί σύνδεσμοι
* 
* 

Κατηγορία:Καταλανοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Εθνικής Ισπανίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Καταλονίας
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Αλ Σαντ
Κατηγορία:Ισπανοί ποδοσφαιριστές στο εξωτερικό
Κατηγορία:Ισπανοί προπονητές ποδοσφαίρου
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Πρωταθλήματος Κατάρ
Κατηγορία:FIFA Century Club
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ξένοι ποδοσφαιριστές στο Κατάρ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Προπονητές ποδοσφαίρου Μπαρτσελόνα